[bookmark: _Hlk111649052]מגדים - כתב עת לענייני מקרא הוא כתב עת אקדמי שפיט שהחל להופיע בשנת תשמ"ו (1986). מאז יצאו לאור 61 גיליונות ובהם מאות מאמרים על פרשיות ופרקים שונים לאורך התנ"ך, על פרשנים ודרכי פרשנות, לשון מקרא, תרגומים וטעמים, קריאה ספרותית, היסטוריה מקראית, ראליה ועוד. 
בשנים האחרונות מגדים יוצא לאור בתדירות של אחת לשנה.
מגדים שואף לפרסם מאמרים שמקיימים שיח פרשני חדש מתוך מחויבות לקדושת המקרא ולמסורת הפרשנית לדורותיה יחד עם הקשבה לעולם המדע והיכרות עם המחקר. 
מגדים פותח את שעריו לאוהבי תנ"ך ולכותבים מוכשרים ומקווה שבמה זו תהיה אבן שואבת לרבים, תהווה נדבך לעידוד הלימוד וחידודו ותעניק אפשרות ללומדים לפרסם את חידושיהם.

הנחיות לשולחי מאמרים
נא לא לשלוח מאמר שנתפרסם או שעומד להתפרסם במקום אחר.
אורכו של המאמר לא יעלה על 9000 מילים, כולל הערות שוליים.
הכותבים מתבקשים לשלוח את מאמריהם בדואר אלקטרוני (megadim@herzog.ac.il) בצירוף תקציר בעברית ובאנגלית, בהיקף של עד מאה וחמישים מילים.
הכותבים מתבקשים לערוך את מאמריהם על פי נוהלי ההתקנה של הוצאת תבונות. נהלים אלה התפרסמו במגדים מח, תשס"ח, עמ' 133‑142, והם מצויים גם באתר האינטרנט של ההוצאה.
כל הדברים המתפרסמים בביטאון הם על אחריות כותביהם בלבד.


